b'\n_START_ARTICLE_\nKanibalizmas\n_START_SECTION_\nIstorija\n_START_PARAGRAPH_\nKanibalizmas buvo priskiriamas daugeliui gen\xc4\x8di\xc5\xb3 ir taut\xc5\xb3 praeityje, bet kanibalizmo laipsnis, kuris tuomet i\xc5\xa1 tikr\xc5\xb3j\xc5\xb3 pasireik\xc5\xa1davo ir buvo socialiai sankcionuojamas, dabar yra ypa\xc4\x8d prie\xc5\xa1taringa antropologijos tema. Kai kurie antropologai \xc4\xafrodin\xc4\x97ja, kad kanibalizmas beveik neegzistavo ir tvirtina tai su kra\xc5\xa1tutiniu skepticizmu, o kiti \xc4\xaftikin\xc4\x97ja, kad \xc5\xa1i praktika besivystan\xc4\x8diose visuomen\xc4\x97se buvo paplitusi. Keletas archeolog\xc5\xb3 tvirtino, kad kai kurios i\xc5\xa1kasenos Amerikos pietvakariuose \xc4\xafrodo kanibalizmo buvim\xc4\x85. Individual\xc5\xabs atvejai kitose \xc5\xa1alyse parod\xc4\x97, kad kanibalizmas rei\xc5\xa1k\xc4\x97si tarp psichi\xc5\xa1kai nestabili\xc5\xb3 \xc5\xbemoni\xc5\xb3, tarp nusikalt\xc4\x97li\xc5\xb3 ir, nepatvirtintais gandais, tarp religini\xc5\xb3 fanatik\xc5\xb3.\n_START_SECTION_\nKanibalizmo pavyzd\xc5\xbeiai\n_START_PARAGRAPH_\nJAV Donner Party yra kanibalizmo pavyzdys. \xc5\xbdmon\xc4\x97s valg\xc4\x97 kitus \xc5\xbemones, kad i\xc5\xa1vengt\xc5\xb3 mirties nuo bado. Abejotini \xc4\xafrodymai rodo, kad kanibalizmas buvo pla\xc4\x8diai paplit\xc4\x99s per badmet\xc4\xaf Ukrainoje 1930\xc2\xa0m., per Leningrado blokad\xc4\x85 Antrojo pasaulinio karo metais ir per Kinijos pilietin\xc4\xaf kar\xc4\x85 (1946-1949).'